**A Helyi Építési Szabályzat módosításáról szóló rendelet-tervezet indokolása**

A jogalkotásról szóló 2010. évi CXXX. törvény rendelkezései alapján a jogszabályok előkészítése során a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit, valamint a jogszabály tervezetéhez indokolást csatol és jogszabálytervezetet véleményezteti az érintett hatóságokkal is. A törvényi előírásoknak megfelelően az alábbiakban bemutatásra kerül a tárgyi rendelet előzetes hatásvizsgálata, indoklása és a jogszabálytervezet előzetes véleményezése.

**Általános indokolás**

Martfű Város képviselő testülete a település belterületén egyes lakóterületek zöldterületté való átsorolásáról, kerékpárút kialakításáról és helyi védelemről döntött. A hatályos HÉSZ nem rendezi ezeket a kérdéseket. A megvalósíthatóság érdekében a HÉSZ módosítása szükséges.

**Hatástanulmány**

**1. Rendelet társadalmi, gazdasági, költségvetési hatásai:**

A rendelet módosításával Martfű Város Önkormányzata lehetővé teszi a település ligetes jellegének megőrzését, a turisztikai vonzerő javítását valamint az épített környezet értékeinek megőrzését.

**2. Rendelet környezeti és egészségi következményei:**

A rendelet módosításával lehetővé válik a zöldfelületek növelése, turisztikai vonzerő javítása valamint az épített környezet romboló jellegű beavatkozásainak megállítása. A rendelet módosításának környezeti hatása és egészségi következménye pozítív.

***3. Rendelet adminisztratív terheket befolyásoló hatásai:***

Nem releváns.

**4. Rendelet a jogszabály megalkotásának szükségessége, a jogalkotás elmaradásának várható következményei:**

Amennyiben a rendelet módosítása nem történik meg, a lakóterületek beépítésével a környezet terhelése nő, a kerékpárút hiánya miatt a turisztikai vonzerő csökken, a helyi védelem hiánya miatt az épített környezet romboló hatású beavatkozásai megállíthatatlanok.

**5. Rendelet a jogszabály alkalmazásához szükséges személyi, szervezeti, tárgyi és pénzügyi feltételek:**

Rendelet alkalmazásához rövid-, közép- és hosszútávon nincs szükség a személyi, szervezeti, tárgyi feltételek átalakítására. A pénzügyi feltételek megteremtése szükséges a helyi védelem esetén.